ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ป้องกันและกําจัดแมลงในบ้านเรือน

ประเภทสําเร็จรูป ชนิดฉีดพ่นธรรมดา ที่ประกอบด้วยสารในกลุ่ม PYRETHROIDS หรือ

ORGANOPHOSPHATE หรือ CARBAMATE หรือสารเหล่านี้ผสมกัน

--------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสารในกลุ่ม PYRETHROIDS หรือ ORGANOPHOSPHATE หรือ CARBAMATE หรือ สารเหล่านี้ผสมกันในผลิตภัณฑ์ป้องกันและกําจัดแมลงในบ้านเรือนประเภทสําเร็จรูปชนิดพ่นธรรมดาต้อง ปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของ วัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระ สําคัญดังต่อไปนี้

          (1) ประโยชน์                   ใช้ป้องกันและกําจัดแมลงในบ้านเรือน หรืออาคารสถานที่ เช่น ยุง แมลงวัน ใน แมลงสาบ มด ตัวสามง่าม หมัด เชือด เห็บ และแมลง เล็ก ๆ อื่น ๆ

          (2) วิธีใช้                          ก่อนใช้ให้คนและสัตว์เลี้ยงออกจากห้องนั้นก่อนปิดประตูและหน้าต่างและให้ผู้ฉีดสวมถุงมือและหน้ากาก หรือใช้ผ้าปิดปากและจมูก เท วัตถุอันตราย ชื่อผลิตภัณฑ์ใส่กระบอกฉีดพ่น แล้วฉีดวัตถุอันตรายชื่อผลิตภัณฑ์ขึ้นข้างบน 4 ด้าน ฉีดประมาณ 15 วินาที ให้ละออง วัตถุอันตราย ชื่อผลิตภัณฑ์กระจายให้ทั่ว ทิ้งไว้ 15 นาที จึงเปิดระบายอากาศ หรือจะฉีดบริเวณนอกห้องที่มีลมสงบก็ได้

                                                  สําหรับกําจัดแมลงคลาน ฉีดวัตถุอันตรายตามซอกมุม ได้ รอบถังขยะ ขอบประตู หน้าต่าง รอยแตก หรือตามทางที่แมลง เดินผ่านหรือชอบอยู่ และพยายามฉีดให้ถูกแมลงจะได้ผลดีขึ้น

                                                  ในห้องครัวและโรงงานอุตสาหกรรมอาหาร ให้ปกปิดหรือ เคลื่อนย้ายอาหาร ภาชนะ รวมทั้งพื้นผิวที่เกี่ยวข้องกับการผลิต อาหาร ห้ามฉีดพ่นขณะทําการผลิต ภายหลังฉีดพ่นก่อนจะทําการ ผลิตให้ทําความสะอาดพื้นผิวที่เกี่ยวข้องกับการผลิต

          (3) วิธีเก็บรักษา                เก็บในที่มิดชิด ให้ห่างจากเด็ก อาหาร สัตว์เลี้ยง เปลวไฟ หรือความร้อน

          (4) ค่าเดือน                      1. ห้ามรับประทาน

                                                  2. ระวังอย่าให้ละอองเข้าตา ปาก หรือ จมูก

                                                  3. เมื่อเสร็จจากการใช้แล้ว ต้องล้างมือให้สะอาดด้วยน้ําและสบู่ทุกครั้ง 

                                                  4. อย่าฉีดพ่นในห้องที่มีเด็กอ่อนหรือผู้ป่วย

                                                  5. ภาชนะบรรจุที่ใช้หมดแล้ว ควรทิ้งหรือทําลาย ห้ามเทวัตถุ อันตราย ชื่อผลิตภัณฑ์ หรือล้างกระบอกฉีดพ่น ลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  1.หากถูกผิวหนัง ให้ล้างออกด้วยน้ําจํานวนมาก ๆ ถ้าเปื้อนเสื้อผ้า ให้รีบถอดออกแล้วเปลี่ยนใหม่ทันที

                                                  2. หากสูดดม ให้นําผู้ป่วยออกจากบริเวณที่ใช้วัตถุอันตราย ชื่อ ผลิตภัณฑ์

                                                  3. หากเข้าตา ให้รีบล้างออกด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                                  4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียนให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุ อันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือ ส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 กรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา